Man soek ná kano op Vaaldam omslaanArgieffoto ter illustrasie. ŉ 43-jarige man van Meyerton in Gauteng het Sondag in die Vaaldam verdwyn nadat die kano waarop hy geroei het glo omgeslaan het. Craig Lambinon, woordvoerder van die Nasionale Seereddingsinstituut (NSRI), het gesê die man het omstreeks 17:00 in die Noordbaai-omgewing op ŉ kano geroei. “Die wil voorkom of die man ŉ paar honderd meter ver van die oewer af was toe die kano omgeslaan het. Hy het na die oewer probeer swem toe hy onder die water verdwyn het,” het Lambinon gesê. Bemanning van die NSRI-Vaaldam het onverpoosd na die man gesoek maar die soektog teen die aand afgelas. Die polisie se duikeenheid het die soektog Maandagoggend hervat. Die man se familie word deur die polisie bygestaan. Lees ook: Liggaam van vermiste man in Vaaldam gevind